[{"text_idx": "#000001", "text": "Mae hyfforddiant y DU mewn O&G yn gofyn am isafswm o saith mlynedd o hyfforddiant arbenigol (ST1\u2013ST7), i\u2019w gwblhau yn dilyn y ddwy flynedd o hyfforddiant sylfaen. Mae\u2019r rhaglen wedi\u2019i rhannu\u2019n lefelau hyfforddiant sylfaenol, canolraddol ac uwch."}, {"text_idx": "#000003", "text": "Ar o\u0302l i chi gwblhau\u2019r rhaglen yn llwyddiannus, dyfernir i chi Dystysgrif Cwblhau Hyfforddiant (CCT) neu Dystysgrif Cymhwystra ar gyfer Cofrestriad Arbenigol \u2013 Rhaglen Gyfun (CESR(CP), yn ddibynnol ar eich llwybr drwy\u2019r hyfforddiant. Bydd hyn yn golygu eich bod yn gymwys i gael eich derbyn ar y Gofrestr Arbenigwyr yn y DU, rhywbeth y bydd ei angen arnoch i ymarfer fel ymgynghorydd yn y GIG."}, {"text_idx": "#000005", "text": "Mae ein derbyniad ST1 yn ddeg fel arfer, yn ddibynnol ar y niferoedd sy\u2019n hyfforddi. Y rhaniad arferol yw: tri o\u2019n swyddi hyfforddi yn y Gogledd a saith yn y De."}, {"text_idx": "#000008", "text": "Mae hyfforddeion yn cylchdroi rhwng y byrddau iechyd canlynol:"}, {"text_idx": "#000010", "text": "Wrth wneud cais am hyfforddiant O&G yng Nghymru byddwch yn gallu nodi eich hoffterau ar gyfer hyfforddiant. Bydd cylchdro tair blynedd yn cael ei hysbysebu i chi, ac er y gall blynyddoedd dau a thri newid rydym yn ymdrechu i gadw atynt gymaint ag y gallwn. Mae\u2019r cylchdroeon tair blynedd hyn yn rhoi syniad i chi o ble y byddwch am dair blynedd gyntaf eich hyfforddiant. Pan fyddwch yn dechrau ST4+ mi allwch nodi eich hoffterau ar gyfer eich lleoliadau. Rydym yn ceisio eich lleoli yn un o\u2019ch tri dewis cyntaf os yn bosibl."}, {"text_idx": "#000011", "text": "Bydd pob hyfforddai\u2019n treulio o leiaf dwy flynedd yn un o ysbytai mwy y De."}, {"text_idx": "#000013", "text": "Rydym yn hapus i gefnogi hyfforddiant llai nag amser llawn (LTFT), cyfleoedd y tu allan i\u2019r rhaglen ac absenoldeb rhiant (Word, 137KB)."}, {"text_idx": "#000014", "text": "Mae\u2019r hyfforddiant fel arfer yn para am saith mlynedd ac mae\u2019n arwain at Dystysgrif Cwblhau Hyfforddiant (CCT). Mae tri cham penodol i\u2019r hyfforddiant:"}, {"text_idx": "#000017", "text": "Gall pontio o\u2019r ar-alwad cyntaf i\u2019r ail fod yn amser anodd i unrhyw hyfforddai. Yn ddiweddar datblygwyd cynllun gennym i alluogi\u2019r pontio hwnnw i ddigwydd ar raddfa sydd nid yn unig yn briodol i\u2019r cymhwystra, ond hefyd i hyder hyfforddeion unigol. Ar ddechrau ST3 bydd hyfforddeion fel arfer yn cael eu lleoli mewn swydd ar-alwad cyntaf, ond bydd eu dyletswyddau\u2019n cael eu haddasu a bydd cynnydd yng nghyfrifoldebau\u2019r gwaith a chyn gynted ag y bydd yn briodol bydd lefel y dyletswyddau\u2019n cynyddu i lefel ail ar-alwad. Rydym yn gobeithio y bydd hyn yn rhoi sylw i fuddiannau a diogelwch pawb (hyfforddeion, hyfforddwyr ac yn bwysicach na dim, cleifion)."}, {"text_idx": "#000018", "text": "Mae hyfforddiant cyffredinol mewn StR ym mlynyddoedd tri i bump. Rhaid i hyfforddeion basio Rhan II MRCOG cyn dechrau blwyddyn chwech. Yn ystod ST5 bydd hyfforddeion yn cynnig am Fodiwl Sgiliau Hyfforddiant Uwch (ATSM) i\u2019w cymryd ym mlwyddyn chwech."}, {"text_idx": "#000019", "text": "Hyfforddiant uwch ym mlynyddoedd chwech a saith. Bydd hyfforddiant yn y blynyddoedd hyn yn cael ei gyfeirio at ddiddordebau arbennig ac anghenion yr hyfforddeion unigol. Bydd angen i hyfforddeion wneud o leiaf ddau ATSM."}, {"text_idx": "#000020", "text": "Bydd cylchdroeon hyfforddi ym Mlynyddoedd un i bump wedi eu cyfyngu, i\u2019r graddau posibl, i\u2019r isranbarthau a bydd fel arfer yn cynnwys o leiaf un flwyddyn mewn \"Canolfan Addysgu\" sydd hefyd ag un neu ragor o hyfforddeion Blwyddyn chwech neu saith. Bydd hyfforddiant yn y blynyddoedd hyn yn dilyn y cwricwlwm a bennwyd gan yr RCOG a bydd disgwyl i hyfforddeion gadw llyfr log coleg a ffeil datblygiad proffesiynol. Bydd disgwyl bod asesiadau\u2019n cael eu cynnal yn y gweithle a bod dogfennaeth ar gael i ategu cynnydd drwy\u2019r hyfforddiant. Fel gyda phob arbenigedd, bydd cynnydd o un flwyddyn i\u2019r nesaf yn ddibynnol ar Adolygiad Blynyddol o Ddilyniant Cymhwysedd (ARCP) boddhaol, a thua diwedd blynyddoedd dau a phump bydd cyfweliad mwy trylwyr gyda\u2019r nod o asesu cynnydd cyffredinol yr hyfforddai a chynllunio lleoliadau ar gyfer cam nesaf yr hyfforddiant. Bydd pob ARCP yn cael ei gynnal ym Mhanelau Asesu\u2019r Ddeoniaeth."}]